Document ID: /fineweb-2-swissfilter-quality_10-filterrobots/filtered/01835.jsonl.gz/57

IIV Malaka oshirish instituti Toshkent davlat yuridik universitetining Ixtisoslashtirilgan filiali bilan hamkorlik qiladi.
Konsullik va viza masalalari bo’yicha O’zbekiston Respublikasining Berlindagi Elchixonasiga murojaat qilishingizni so’raymiz:
Perleberger Str. 62, 10559 Berlin
Tel.: +49 30 394 098 30/80
Fax: +49 30 394 098 62
<email-pii>
O’zbekiston TIV ishonch telefoni:
+998 71 233 28 28
oshkent davlat yuridik universitetining Ixtisoslashtirilgan filialida ushbu ta’lim muassasasi bilan O‘zbekiston Respublikasi Ichki ishlar vazirligi Malaka oshirish instituti o‘rtasida o‘zaro hamkorlik to‘g‘risida memorandum imzolandi.
Memorandumga ko‘ra, huquqbuzarliklar profilaktikasi va jamoat xavfsizligini ta’minlash sohasida kadrlarni tayyorlash va qayta tayyorlashning o‘quv rejalari va dasturlarini ishlab chiqishda, ta’lim jarayoniga zamonaviy axborot-kommunikatsiya texnologiyalarini tatbiq etish, innovatsion va texnologik g‘oyalarni rivojlantirish, qonunchilik va huquqni qo‘llash amaliyotini takomillashtirishga doir ilmiy asoslangan xulosa va tavsiyalar ishlab chiqish bo‘yicha yaqindan hamkorlik qilish belgilandi.
– Shiddat bilan rivojlanib borayotgan hozirgi davr barcha sohalarda, shu jumladan kadrlarni tayyorlash, qayta tayyorlash va malakasini oshirishda ta’lim va ilmiy-tadqiqot muassasalari bilan o‘zaro samarali hamkorlikni chuqurlashtirishni talab etmoqda. – deydi IIV Malaka oshirish instituti boshlig‘i, yuridik fanlari doktori, professor Nuriddin Normatov. – Toshkent shahri va Toshkent viloyatida huquqbuzarliklar profilaktikasi va jamoat xavfsizligini ta’minlash sohasida kadrlar tayyorlash va qayta tayyorlash samaradorligini yanada oshirish maqsadida tashkil etilgan ushbu ta’lim muassasasi bilan o‘rnatilayotgan hamkorlik yo‘nalishlari keng qirralidir.
Jumladan, nazariy tayyorgarlikning huquqni qo‘llash faoliyati bilan uzviy bog‘liqligini ta’minlashga qaratilgan zamonaviy shakl va usullardan foydalanish, huquqbuzarliklar profilaktikasi va jamoat xavfsizligini ta’minlash bo‘yicha faoliyatga uslubiy ko‘maklashish kabi yo‘nalishlarda hamkorlik amalga oshiriladi.
– IIV Malaka oshirish instituti bilan hamkorlik biz uchun dolzarb ahamiyatga ega, – deydi Toshkent davlat yuridik universitetining Ixtisoslashtirilgan filiali direktori, yuridik fanlar nomzodi Baxtiyor Abdullaev. – O‘zaro hamkorlik memorandumiga asosan, o‘qitishning zamonaviy innovatsion shakl va usullari, o‘quv jarayonini samarali tashkil etish bo‘yicha o‘zaro tajriba almashish, o‘quv jarayoniga malakali mutaxassislarni jalb qilish, normativ-huquqiy, metodik va tahliliy xususiyatga ega bo‘lgan ma’lumotlarni almashish, professor-o‘qituvchilarning malakasini oshirish, o‘quv, ilmiy va boshqa adabiyotlarni almashish, qonunchilikni takomillashtirish va yagona huquqni qo‘llash amaliyotini ta’minlash bo‘yicha hamkorlikda ilmiy asoslangan xulosa va tavsiyalar ishlab chiqish kabilar amalga oshiriladi.
Ta’lim muassasalari rahbarlari kelgusida memorandumda belgilangan vazifalar ijrosini ta’minlash bo‘yicha “Yo‘l xaritasi”ni ishlab chiqishga kelishib oldilar.
Uz.A